**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO**

**DĖL ATSTOVO DELEGAVIMO Į KLAIPĖDOS UNIVERSITETO TARYBĄ**

**1. Sprendimo projekto esmė, tikslai ir uždaviniai.**

Šiuo sprendimu savivaldybės taryba patvirtins Klaipėdos miesto savivaldybės teikiamą kandidatą į Klaipėdos universiteto tarybą pagal Klaipėdos universiteto Senato 2018 m. sausio 18 d. nutarimu Nr. 11-34 patvirtino Klaipėdos universiteto tarybos sudarymo reglamento 4 punktą B.1.3 vietai (kiti Universiteto partneriai).

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės taryba 2013 m. gruodžio 18 d sprendimu Nr. T2-324 „Dėl pritarimo Klaipėdos miesto savivaldybės ir Klaipėdos universiteto bendradarbiavimo sutarčiai“ pritarė bendradarbiavimo sutarčiai tarp Klaipėdos miesto savivaldybės ir Klaipėdos universiteto. Sutartis buvo pasirašyta 2014 m. vasario 3 d. sutarties Nr. J9-109. Bendradarbiavimo sutarties 2.1 punktu įtvirtintas sutarties šalių tikslas – įgyvendinti abipusiai naudingą bendradarbiavimą, savyje derinantį Klaipėdos universiteto vykdomus mokslinius tyrimus, studijas, kultūrinę-meninę veiklą ir Klaipėdos miesto strateginės plėtros poreikius bei interesus.

Vadovaujantis Klaipėdos miesto savivaldybės tarybos 2017 m. lapkričio 23 d. sprendimu Nr. T2-284 „Dėl Klaipėdos ekonominės plėtros strateginių krypčių iki 2030 metų patvirtinimo“ patvirtintos Klaipėdos miesto ekonominio vystymosi prioritetines kryptis, veiksmų planas, kuriame numatoma didelė dalis priemonių, tokių, kaip tikslinių švietimo sričių stiprinimas, aukštojo mokslo studijų integralumo užtikrinimas, jūrinio slėnio veiklos išvystymas, jūrinių, biotechnologijų ir bioekonomikos studijų plėtojimas, įgyvendinamų bendradarbiaujant Klaipėdos miesto savivaldybei ir Klaipėdos universitetui.

Klaipėdos universiteto senatas 2018 m. sausio 18 d. nutarimu Nr. 11-34 „Dėl Klaipėdos universiteto tarybos sudarymo reglamento patvirtinimo“ patvirtinto Klaipėdos universiteto tarybą. Reglamento 4 punktas numato vietą universiteto taryboje nuo kitų universiteto partnerių. Remiantis galiojančia bendradarbiavimo sutartimi, siekiama teikti Klaipėdos miesto savivaldybės administracijos direktorių Saulių Budiną į Klaipėdos universiteto tarybą reglamente nustatytai B.1.3 vietai.

2018 m. sausio 31 d. Lietuvos Respublikos dienraštyje Verslo žinios publikuota vieša Klaipėdos universiteto informacija apie skelbiamą viešąjį konkursą į Klaipėdos universiteto tarybos vietas, skirtas Tarybos nariams, nepriklausantiems Klaipėdos universiteto personalui ir studentams. Klaipėdos miesto savivaldybės tarybai pritarus siūlomam kandidatui, vadovaujantis skelbime nurodyta informacija, ne vėliau kaip iki 2018 m. vasario 26 d., 15 val. Klaipėdos universiteto senato sekretoriatui būtina pateikti skelbime nurodytus dokumentus, įskaitant Klaipėdos miesto savivaldybės tarybos sprendimą.

**3. Kokių rezultatų laukiama.**

Dėl kandidatų į Klaipėdos universiteto tarybą pagal Klaipėdos universiteto tarybos sudarymo reglamento nuostatas, teikiamų į B1 kvotos B.1.3 vietą, sprendimą priima universiteto Senatas. Klaipėdos universiteto senatui išrinkus teikiamą kandidatūrą, būtų užtikrintas tiek Klaipėdos ekonominės plėtros strategijos priemonių plano, tiek Klaipėdos universiteto veiklos optimizavimo priemonių plano suderinamumas ir įgyvendinimas.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Sąmatos ir skaičiavimai nepateikiami, nes lėšų neprašoma.

**6.** **Lėšų poreikis sprendimo įgyvendinimui.**

Savivaldybės lėšų nereikės.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma.

PRIDEDAMA:

1. Klaipėdos miesto savivaldybės tarybos 2013 m. gruodžio 18 d sprendimo Nr. T2-324 „Dėl pritarimo Klaipėdos miesto savivaldybės ir Klaipėdos universiteto bendradarbiavimo sutarčiai“ kopija, 1 lapas.

2. Klaipėdos miesto savivaldybės ir Klaipėdos universiteto 2014 m. vasario 3 d. Bendradarbiavimo sutarties Nr.J9-109 kopija, 3 lapai.

3. Klaipėdos miesto savivaldybės tarybos 2017 m. spalio 27 d. sprendimo Nr. T2-232 „Dėl pritarimo Klaipėdos universiteto ir Klaipėdos miesto savivaldybės ketinimų protokolui“, 3 lapai.

4. Klaipėdos universiteto senato 2017 m. lapkričio 23 d. nutarimo Nr. 11-18 „Dėl Klaipėdos universiteto tarybos rinkimų organizavimo“ kopija, 1 lapas.

5. Klaipėdos universiteto senato 2018 m. sausio 18 d. nutarimo Nr. 11-34 „Dėl Klaipėdos universiteto tarybos sudarymo reglamento patvirtinimo“ kopija, 5 lapai.

6. 2018 m. sausio 31 d. Lietuvos Respublikos dienraštyje Verslo žinios publikuota vieša Klaipėdos universiteto informacija, 1 lapas.

Savivaldybės administracijos direktoriaus pavaduotoja Elida Mantulova